बाइक सड़क किनारे खड़ी ट्राली में घुसी, एक की मौत
पिपलियामंडी | सड़क किनारे खड़ी ट्रेक्टर ट्राली में शुक्रवार रात एक बाइक घुस गई। घटना में बाइक सवार एक बिजली कर्मचारी की मौत हो गई। दूसरा घायल हो गया। घायल का जिला अस्पताल में इलाज चल रहा है। जानकारी के अनुसार शुक्रवार रात 8.30 बजे पिपलियामंडी शिक्षक कॉलोनी निवासी बिजली कर्मचारी मांगीलाल पिता रतनलाल लक्षकार (47) व गांधीसागर निवासी राजू लकड़ा (35) बाइक से पिपलियामंडी की ओर आ रहे थे। अंग्रेजी शराब की दुकान के सामने खड़ी ट्रेक्टर ट्राली में बाइक टकरा गई। घटना में मांगीलाल की मौत हो गई। राजू घायल हो गया। उसका जिला अस्पताल में इलाज चल रहा है।
bho_Deva hin_Deva